section_heading: Životopis
paragraph_text: Od 1985. godine djeluje kao samostalni kantautor, što ga nije udaljilo od suradnje s HRT-om za koji je i dalje snimao svoje skladbe. Surađivao je s poznatim hrvatskim glazbenicima Vedranom Božićem, Ismetom Kurtovićem, Vanjom Liskom, Dragom Mlinarcem, Branetom Živkovićem i inima. To petogodišnje razdoblje koje je trajalo do 1990. godine obilježilo je mnoštvo skladba koje je snimio za HRT. Od 1997. piše glazbu za filmove, a od iste je godine članom Hrvatskog društva skladatelja.